钦定古今图书集成/明伦汇编/氏族典/第297卷 > 《廖用贤尚友录》 > 羊希
## 钦定古今图书集成/明伦汇编/氏族典/第297卷 > 《廖用贤尚友录》 > 羊希

按《宋书羊元保传》：“元保兄子希，字泰闻，少有才气。大
明初，为尚书左丞。益州刺史刘瑀先为右卫将军，与
府司马何季穆共事不平。季穆为尚书令建平王宏
所亲待，屡毁瑀于宏。会瑀出为益州，夺士人妻为妾，
宏使羊希弹之，瑀坐免官，瑀恨希切齿，有门生谢元
伯往来希间，瑀令访讯被免之由，曰：‘此奏非我意’。瑀”
即日到宏门，奉笺陈谢，云“闻之羊希。”希坐漏泄免官。
大明末，为始安王子真征卤司马，黄门郎、御史中丞。
泰始三年，出为宁朔将军、广州刺史。希至，以沛郡刘
思道行晋康太守，领军伐俚。思道违节度，失利，希遣
收之。思道不受命，率所领攻州。希遣平越长史邹琰、
司马邹嗣之拒之，战败死。希逾城走，思道获而杀之。